BYGGEBOSSER I AFTALT SPIL: Aarhus-revisor er stævnet af konkursboet efter krakket entreprenør, der gennem en årrække arbejdede for Aalborg-udvikleren Jesper Skovsgaards 2E Group. Årsrapporterne var misvisende, og selskabet led betydelige tab som følge heraf, lyder begrundelsen fra kurator.
Den tidligere revisor i det krakkede Råhus Construction har pådraget sig et erstatningsansvar ved at forsyne selskabets årsrapporter for 2016 og 2017 med revisorpåtegninger uden forbehold, mener kurator. | Foto: Pexels
AF PETER S. MYGIND, SIMON LUND CHRISTIANSEN
Offentliggjort: 14.06.22 kl. 11:07
Den tidligere revisor i Råhus Construction burde have vidst, at selskabet, der var fast entreprenør for Aalborg-udvikleren Jesper Skovsgaard, havde alvorlige økonomiske problemer i årene op til konkursen i januar 2019.
Det mener kuratellet i konkursboet, der har stævnet revisor Morten Ballum Lind Birkebæk og revisionshuset Aros Revision, hvori han er partner, for 50 mio. kr., fordi han har forsynet selskabets årsrapporter for 2016 og 2017 med revisorpåtegninger uden forbehold.